Тамо, тамо — преко Саве!
<poem>
Куд ме вучеш, срце врело,
Са криоца Фрушке плаве?
— Тамо, тамо, омладинче,
Тамо, тамо, преко Саве!

Где се кује, срце врело,
Златна круна српске јаве?
— Тамо, тамо, омладинче,
Тамо, тамо, преко Саве!

Где ћу пролит’ крвцу своју,
Жртвовати своје главе?
Тамо, тамо, омладинче,
Тамо, тамо, преко Саве!

У Черевићу.
</poem>

 Извор 
Јован Грчић Миленко: Целокупна дела'', Библиотека српских писаца, Народна просвета, стр 153

Јован Грчић Миленко
Поезија